Man sterf toe motor hom trefArgieffoto: Kent Williamson ŉ Man is Saterdag dood toe ŉ motor hom op die R21-hoofweg in Kempton Park raakgery het. Russel Meiring, ER24-woordvoerder, sê die liggaam van die man het aan die regterkantse skouer van die pad gelê. Sy liggaam is vermoedelik met die impak van die botsing etlike meter ver geslinger. “Die man is op die toneel dood verklaar,” sê Meiring. Die bestuurder van die motor is ook ondersoek, maar het geen beserings in die voorval opgedoen nie. Plaaslike owerhede was op die toneel en het ŉ ondersoek van stapel gestuur. Meer inligting oor die voorval is nie bekend nie.